google/wiki40b huggingface dataset:
हीरोपंती

कहानी

एक गाँव में चौधरी नामक एक व्यक्ति रहता है, जिसकी गाँव में बहुत बड़ा मान रहता है। लेकिन एक दिन रेणु जो उसकी बड़ी बेटी है। अपने प्रेमी राकेश के साथ भाग जाती है। इसके पश्चात जब चौधरी को यह पता चलता है तो वह उन लोगों को खोजने का कार्य कुछ लोगों को सौपता है।
इसके पश्चात यह कहानी पहले बबलू (टाइगर श्रॉफ) के दोस्त से शुरू होती है, जो अपने प्रेमिका को घर से भगाकर ले जाता है और उसके पिता चौधरी (प्रकाश राज) अपने पुत्री को खोजने के लिए उस के दोस्तों को पकड़ के लाते है। उनमें से एक दोस्त दूसरे दोस्त का पता बता देता है और वह अपने तीसरे दोस्त जो बबलू है। इसके पश्चात वह लोग बबलू को भी ले आते है। लेकिन बबलू कुछ नहीं बताता है। इसी दौरान वह लोग रात को उन लोगो से भागने का सोचते है। और वह सुबह होते ही जब रेल का इंतजार करते रहते हैं, तभी बबलू को डिंपी (कृति सैनॉन) दिखाई देती है और उसे उसी समय डिंपी से प्यार हो जाता है। उसके जाने के कुछ समय के पश्चात उन लोगों को फिर से पकड़ लिया जाता है और बंद कर दिया जाता है। वह लड़की डिंपी उसी की दूसरी बेटी रहती है और वह उसका महाविद्यालय में जाने पर रोक लगा है। इसी के कारण वह उन बंदियों से अपनी दीदी का पता पूछने के लिए पहुँचती है। लेकिन वह लोग उसे यह बात नहीं बताते। इसके पश्चात वह उन लोगों को छुड़वाने का लालच भी देती है। बबलू उसे कहता है कि वह एक लड़की से प्यार करता है और उसे खोजने के लिए कहता है। रात में वह उसी जगह से बाहर निकलकर उसके घर जाता है और वहाँ उससे मिलने जाता है। वहाँ रखी के शराब की बौतल से शराब पी लेता है और इधर उधर घूमता है। तब विद्युत प्रवाह जाने के कारण अंधेरा रहता है। इस कारण कोई उसे नहीं पहचान पाता। वह उस लड़की डिंपी के कमरे में जाता है जहां कुछ समय के पश्चात डिंपी पहुँचती है। उसके बाद बबलू उसे एक बाली का दूसरा भाग देता है और बोलता है कि यह बाली उसी लड़की की है जिससे वह प्यार करता है। जब वह लड़की उस बाली को देखती है तो वह बाली उसी का ही रहता है जो कुछ दिनों पहले घूम गया रहता है। इसके पश्चात डिंपी को पता चल जाता है कि बबलू किससे प्यार करता है। लेकिन यह राज वह उसे नहीं बताती। लेकिन दूसरे दिन बबलू के सामने डिंपी आ जाती है और बबलू को पता चल जाता है कि वह लड़की जो उसे बाहर निकालने का लालच दे रही थी और वह जिससे प्यार करता है वह दोनों लड़की एक ही है। उसके पश्चात चौधरी उन लोगों से पता पूछता है लेकिन बबलू उन लोगों को गलत स्थान पर ले जाने का सोच कर इधर उधर भटकाते रहता है। लेकिन उन लोग बाद में मिल जाते है और चौधरी उन लोगों को छोड़ देता है और कहता है कि वह उसके लिए मर चुकी है। और वह सभी वहाँ से चले जाते है। इसी के साथ वह उन दोस्तों को भी छोड़ देते हैं। चौधरी को पता चलता है कि डिंपी और बबलू एक दूसरे से प्यार करते है और इस कारण वह उसी समय डिंपी की शादी किसी और से करने का तय कर लेता है लेकिन उस दिन बबलू भी वहाँ पहुँच जाता है। इस कारण चौधरी डरा हुआ रहता है और उसी के साथ रहता है कि कहीं वह उसकी बेटी को भी भगा कर न ले जाये। इसी के बाद अंत में चौधरी को लगता है कि बबलू उसके लिए सबसे अच्छा है और वह स्वयं ही डिंपी का बबलू के साथ शादी करवा देता है। लेकिन बबलू उससे पहले रेणु और राकेश का शादी करवाने के लिए कहता है और चौधरी उसमें भी अपनी सहमति दे देता है। और कहानी समाप्त हो जाती है।
कलयुग (2005 फ़िल्म)

परिणाम

=== बौक्स ऑफिस ===100 cr

समीक्षाएँ

== नामांकन और पुरस्कार ==best songs of bollywood 2005
पुस्तक समीक्षा

किसी पुस्तक की विषयवस्तु, शैली तथा अन्य विशेषताओं का विश्लेषण करते हुए उसकी साहित्यिक समालोचना  करना पुस्तक समीक्षा कहलाता है।
दंतुसलिया

दंतुसलिया एक जाट गोत्र है। इसकी उत्पति दंतखेड़ा ( ददरेवा) नामक स्थान जो राजस्थान के चुरू में स्थित है से हुई। इस गौत्र की शुरुआत विक्रम संवत 1035 में तत्कालीन चौहान शासक से मतभेद के कारण उसके चचेरे भाईयों नें की।
श्री नाथजीदादा की जग्या - दाणीधार

दाणीधार जग्या (आश्रम) का पता

श्री नाथजीदादा की जग्या (आश्रम) - दाणीधार भारत देश के गुजरात राज्य के जामनगर जिला के कालावड शहर से २० किलोमीट‍र दक्षिण दिशामें आया हुआ एक पौराणिक समय से ख्यातनाम यात्राधाम है। यह यात्राधाम, कालावड तालुका का मुख्य है। ईस जग्या (आश्रम) तक पहुचने के लिए कालावड - जूनागढ हाईवे रोड पर १५ किलोमीट‍र पर बसस्टॉप आता है। वहा से पूर्वमें ५ किलोमीट‍र पर श्री नाथजीदादा की जग्या (आश्रम) आता है। इस जगह का भौगोलिक स्थान देखने के लिए गुगल मेप की कडी विकिमेपीया में श्री नाथजीदादा का आश्रम
पता :- Shri Nathjidada Ni Jagya - Danidhar, श्री नाथजीदादा ट्रस्ट दाणीधार, तालुका कालावड, जिल्ला जामनगर, दाणीधार (गुजरात)
फाब्री तथा पेरो व्यतिकरणमापी

फाब्री तथा पेरो व्यतिकरणमापी व्यतिकरणमापी में केवल दो व्यतिकारी किरणपुंजों का उपयोग किया गया है। 1893 ई. में बुलूच (Boulouch) ने सर्वप्रथम बताया कि अनेक व्यतिकारी किरणपुंजों के उपयोग से अधिक सुग्राहिता प्राप्त की जा सकती है। इस सिद्धांत का विकास 1897 ई. में फाब्री तथा पेरो द्वारा किया गया। इनके उपकरण में दो समतल समांतर कांचपट्ट रहते हैं, जिनपरश् पतला रजतश् फिल्म रहता है। जब विस्तृत प्रकाशस्त्रोत से ये पट्ट प्रदीप्त किए जाते हैं, तब इन पट्टों केश् मध्य से व्यतिकरण के कारण फ्रंज बनते हैं। ये फ्रंज अनंत परवलय होते हैं और ये समान झुकाव के फ्रंज कहलाते है। ये फ्रंज हाइडिंगर (Haidinger) फ्रंज के समान होते हैं, पर ये वह किरणपुंज के कारण तीव्र और चमकीले होते हैं।
इन बहुकिरणपुंजों के फ्रंजों के अनेकानेक उपयोग हैं। धन डेसिमीटर जल की संहति इस व्यतिकरण से मापी गई है और यह संहति एक किलोग्राम से 27 मिलिग्राम कम है। गैसीय अपवर्तनांक ज्ञात करने के लिए, यह व्यतिकरणमापी मानक साधन है। 1943 ई. में टोलैसकी (Tolansky) ने क्रिस्टल पृष्ठ की रूपरेखा ज्ञात करने में इस व्यतिकरणमापी का उपयोग किया। इससे इतनी परिशुद्धता थी कि क्रिस्टल जालक (crystal lattice) अंतराल को भी प्रकाशतरंगों द्वारा मापा जा सकता था। इस व्यतिकरणमापी से क्रिस्टल के आकृतिक लक्षण से लेकर आण्विक विमाएँ तक उद्घटित हो गई हैं। एकवर्णी तथा श्वेत दोनों प्रकार का प्रकाश इस व्यतिकरण में प्रयुक्त होता है।
चौधरी मुख्तार सिंह

चौधरी मुख्तार सिंह भारत के एक देशभक्त हिन्दीसेवी एवं शिक्षाविद थे।
1946 में वायसराय कौंसल के सदस्य चौधरी मुख्तार सिंह ने जापान और जर्मनी की यात्रा के बाद यह अनुभव किया था कि यदि भारत को कम समय में आर्थिक दृष्टि से उन्नत होना है तो जन भाषा में जन वैज्ञानिक बनाने होगे। उन्होने मेरठ के पास एक छोटे से कस्बे में "विज्ञान कला भवन" नामक संस्था की स्थापना की। हिन्दी मिडिल पास छात्रों को उसमें प्रवेश दिया। और हिन्दी के माध्यम से मात्र पांच वर्षों में उन्हें एमएससी के कोर्स पूरे कराकर "विज्ञान विशारद" की उपाधि से विभूषित किया। इस प्रकार के प्रयोग से वे देश की सरकार को दिशा देना चाहते थे कि जापान की भांति भारत का हर घर लघु उद्योग केन्द्र हो सकता है। दुर्भग्यवश दो स्नातकटोलियों के निकलने के बाद ही चोधरी साहब की मृत्यु हो गई और प्रदेश सरकार ने "विज्ञान कलाभवन" को इंटर कॉलेज बना दिया। वहां तैयार किए गए ग्रन्थों के प्रति भी कोई मोह सरकार का नहीं था। पर इस प्रयोग ने यह भी सिद्ध तो किया ही (अगर यह सिद्ध करने की जरूरत थी तो) कि जनभाषा ही आर्थिक उन्नति का रहस्य है। जनविज्ञान, विकास की आत्मा है।
जनभाषा ही जनतंत्र की मूल आत्मा को प्रतिबिनि्बत कर सकती है, यह बात गांधी जी ही नहीं और नेता भी जानते थे। तभी तो राजाजी कहते थे, 'हिन्दी का प्रश्न आजादी के प्रश्न के जुड़ा है'। और तभी तो आजाद हिन्द फौज की भाषा हिन्दी थी। तभी तो युवको को अंग्रेजी स्कूलों से हटा कर उनके अभिभावको ने हिन्दी एवं राष्ट्रीय विद्यालयों में भेजा था। लाल बहादुर शास्त्री आदि देशरत्न ऐसे ही विद्यालयों की उपज थे। हिन्दी परिवर्तन की भाषा थी, क्रान्ति का उद्बोधन थी उन दिनों।
बामसेफ

इतिहास

इसकी स्‍थापना 1973 में मान्‍यवर कांशीराम और डी.के. खरपडे ने की। कांशीराम ने दलितों को एकताबद्ध कर, अत्याचारों का प्रतिरोध करने तथा उन्हें समाज में न्यायोचित स्थान बनाने के लिये जोरदार ढंग से प्रेरित किया। आजकल यह संगठन 'मूलनिवासी बहुजन संघ' के नाम से जाना जाता है। 
बीच में कमजोर पड गई बामसेफ को बाबासाहब अंबेडकर के जन्म दिन 14 अप्रैल को सन् 1978 में पुनः सशक्त बनाने का प्रयास किया गया। बामसेफ से कांशीराम ने दिल्ली, महाराष्ट्र, मध्य प्रदेश, पंजाब, हरियाणा और उत्तर प्रदेश में दलित कर्मचारियों का संगठन मजबूत बनाया। इसके पश्चात 6 दिसम्बर को डीएस 4 की स्थापना की। कांशीराम ने नारा दिया ‘ठाकुर, ब्राह्मण, बनिया छोड़, बाकी सब हैं डी एस 4’। इसी क्रम में सन 1984 में बहुजन समाज पार्टी की स्थापना की गई। बाबरी मस्जिद ध्वंस के बाद सन 1993 में विधान सभा के चुनाव में बसपा और सपा गठबंधन ने 67 सीटें जीतीं। यह भारतीय राजनीति के इतिहास में किसी दलित बाहुल्य दल की जीती गईं सर्वाधिक सीटें थीं। पिछले दिनों बामसेफ व बहुजन समाज पार्टी के बीच मतभिन्‍नता दिखाई दी।

विचारधारा

बामसेफ ब्राह्मणवाद को अपना मुख्‍य शत्रु मानते हुए महात्‍मा ज्योतिराव गोविंदराव फुले और बाबासाहब अंबेडकर को अपना आदर्श पुरुष मानती है। बामसेफ के अनुसार समानताविरोधी शक्तियों से लडने के लिए सामाजिक बदलाव के आंदोलन में सक्रिय भागीदारी आवश्‍यक है। बामसेफ का विश्‍वास है कि सत्‍ताधारी जातियों और शोषित जातियों के स्‍पष्‍ट विभाजन को समझते हुए हमें बामसेफ के अंतर्गत शोषित जातियों को संगठित कर शोषण का प्रतिकार करना होगा।
हालुआघाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

हालुआघाट उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
तारा सुतारिया

प्रारंभिक जीवन

सुतारिया का जन्म 19 नवंबर 1995 को एक पारसी परिवार में हुआ था। उनकी एक जुड़वाँ बहन है जिसका नाम पिया है। दोनों ने शास्त्रीय बैले, आधुनिक नृत्य और लैटिन अमेरिकी नृत्य में स्कूल ऑफ क्लासिकल बैले और वेस्टर्न डांस, रॉयल एकेडमी ऑफ डांस, यूनाइटेड किंगडम और इंपीरियल सोसायटी फॉर टीचर्स ऑफ डांसिंग, यूनाइटेड किंगडम में प्रशिक्षित किया। जब वह सात साल की थी, तब से वह एक पेशेवर गायिका है, तब से ओपेरा और प्रतियोगिताओं में गाया जाता है। उन्होंने सेंट एंड्रयू कॉलेज ऑफ आर्ट्स, साइंस एंड कॉमर्स से मास मीडिया में स्नातक की डिग्री प्राप्त की। वह एक पेशेवर गायिका रही हैं, जब वह सात साल की थीं और तब से ओपेरा और प्रतियोगिताओं में गाने लगी थीं। उन्होंने सेंट एंड्रयू कॉलेज ऑफ आर्ट्स, साइंस एंड कॉमर्स से मास मीडिया में स्नातक की डिग्री प्राप्त की।

करियर

सुतारिया ने डिज़नी चैनल इंडिया के साथ एक वीडियो जॉकी के रूप में अपने जुड़ाव की शुरुआत की और उनके साथ जुड़ना जारी रखा, जिसके श्रेय के दो सफल सिटकॉम हैं। फिल्मों, विज्ञापनों और अपने मूल काम के लिए वह भारत और विदेश में भी संगीत रिकॉर्ड करती रही हैं। उनका गीत "स्लिपिन' थ्रू माय फिंगर्स" भारत दाभोलकर के ब्लेम इट ऑन यशराज के अश्विन गिदवानी प्रोडक्शन का हिस्सा है। उन्होंने रैल पद्मसी के संगीतमय ग्रीस के निर्माण में सैंडी की मुख्य भूमिका भी निभाई है। उन्होंने लंदन, टोक्यो, लवासा और मुंबई में एकल संगीत कार्यक्रम रिकॉर्ड किए और प्रदर्शन किया। उन्होंने लुईज़ बैंक्स, मिकी मैक्लेरी के साथ प्रदर्शन किया है और एक दशक से अधिक समय तक एनसीपीए में गाते हुए स्टॉप-गैप चोरल एन्सेम्बल के लिए एकल कलाकार भी रही हैं। वह गायक श्रेणी में 2008 के "पोगो अमेजिंग किड्स अवार्ड्स" के शीर्ष सात फाइनलिस्टों में से एक थीं। उन्हें द सूट लाइफ ऑफ करण एंड कबीर में विनी और ओए जस्सी में जस्सी  की अपनी भूमिकाओं के लिए पहचान मिली।
सुतारिया अमेरिकी फंतासी फिल्म अलादीन (2019) में राजकुमारी जैस्मीन के हिस्से के लिए चुनी गई दो अभिनेत्रियों में से थीं, लेकिन भूमिका नाओमी स्कॉट से हार गईं। उन्होंने टाइगर श्रॉफ और अनन्या पांडे के साथ पुनीत मल्होत्रा की आने वाली उम्र की किशोर फिल्म स्टूडेंट ऑफ़ द ईयर 2 (2019) से अपने फिल्मी करियर की शुरुआत की। करण जौहर द्वारा निर्मित, इसने स्टूडेंट ऑफ़ द इयर (2012) के लिए एक स्टैंडअलोन सीक्वल के रूप में काम किया और एक कॉलेज छात्र (श्रॉफ द्वारा चित्रित) की कहानी बताई जो एक वार्षिक स्कूल चैम्पियनशिप जीतने के लिए प्रतिस्पर्धा करता है। उन्होंने मिया चावला, श्रॉफ की बचपन की प्रेमिका का किरदार निभाया था। द इंडियन एक्सप्रेस के लिए फिल्म की समीक्षा करते हुए, शुभ्रा गुप्ता ने लिखा, "सुतारिया को पूरी तरह से एक साथ रखा गया है और फिर भी असेंबली-लाइन का उत्पादन होता है"।
सुतारिया दो आगामी फिल्मों में अभिनय करने के लिए तैयार हैं, पहले थ्रिलर मरजावां, जिसमें सह-कलाकार सिद्धार्थ मल्होत्रा, रितेश देशमुख और रकुल प्रीत सिंह हैं। इसके बाद वह अभिनेता सुनील शेट्टी के बेटे अहान शेट्टी के साथ मिलन लुथरिया की रोमांटिक थ्रिलर तड़प में दिखाई देंगी।
जॉन बार्थविक गिलक्राइस्ट

जॉन बार्थविक गिलक्राइस्ट (John Borthwick Gilchrist; जून 1759 – 1841) अथवा जे॰ बी॰ गिलक्रिस्ट, ईस्ट इंडिया कम्पनी के कर्मचारी एवं भारतविद थे। कलकत्ता के फोर्ट विलियम्स कॉलेज में इन्होने हिंदुस्तानी भाषा की पुस्तकें तैयार कराने का कार्य किया।

महत्त्व

गिलक्राइस्ट का महत्व इस दृष्टि से बहुत अधिक है कि शिक्षा माध्यम के रूप में इन्होंने हिन्दी का महत्व पहचाना। माक्विस बेलेज़ली ने अपने गर्वनर जनरल के कार्यकाल (1798-1805) में अंग्रेज प्रशासकों तथा कर्मचारियों को प्रशिक्षित करने तथा उन्हें भारतीय भाषाओं से परिचित कराने के लिए कलकत्ता में 4 मई सन् 1800 ई0 को फोर्ट विलियम कॉलेज की स्थापना की। सन् 1800 में कालेज के हिन्दुस्तानी विभाग के अध्यक्ष के रूप में गिलक्राइस्ट को नियुक्त किया गया। आप ईस्ट इंडिया कम्पनी में सहायक सर्जन नियुक्त होकर आए थे। उत्तरी भारत के कई स्थानों में रहकर इन्होंने भारतीय भाषाओं का ज्ञान प्राप्त किया। सन् 1800 ई0 में ही गिलक्राइस्ट के सहायक के रूप में लल्लू लाल की नियुक्ति सर्टिफिकेट मुंशी के पद पर हुई। गिलक्राइस्ट ने हिन्दी में पाठ्य पुस्तकें तैयार कराने की दिशा में प्रयास किया। गिलक्राइस्ट ने भारत में बहुप्रयुक्त भाषा रूप को ‘खड़ी बोली' की संज्ञा से अभिहित किया। ‘खड़ी बोली' को अपने भारत की खालिस या खरी बोली माना है। गिलक्राइस्ट ने इसको ‘प्योर स्टर्लिंग' माना तथा अपने कोश में Sterling का अर्थ किया है - Standard, Genuine. इसी भाषा रूप में गिलक्राइस्ट ने लल्लूलाल को लिखने का निर्देश प्रदान किया। लल्लूलाल ने अपने ग्रन्थ ‘प्रेमसागर' की भूमिका में लिखा है:-
‘‘ श्रीयुत गुनगाहक गुनियन-सुखदायक जान गिलकिरिस्त महाशय की आज्ञा से सम्वत् 1860 (अर्थात् सन् 1803 ई0) में श्री लल्लू जी लाल कवि ब्राह्मन गुजराती सहस्र अवदीच आगरे वाले ने जिसका सार ले, यामिनी भाषा छोड़, दिल्ली आगरे की खड़ी बोली में कह, नाम ‘प्रेमसागर' धरा।
स्वामी कुमारानन्द

स्वामी कुमारानन्द (16 अप्रैल, 1889 – 29 दिसम्बर 1971) भारत के एक राजनेता थे। उनका मूल नाम द्विजेन्द्र कुमार नाग था। पहले वे कांग्रेसी थे जो बाद में साम्यवादी बन गए थे। राजपुताना और मध्य भारत में सामयवादी आन्दोलन के प्रसार का मुख्य श्रेय उनको ही है।
बांगासर

बांगासर से उल्लेखनीय लोग

अकबर ख़ान -  1989 में राष्ट्रीय पुरस्कार से सम्मानित नेत्रहीनों के गायक, संगीतकार, लेखक और बैंककर्मी।
१०८१ ईसा पूर्व

१०८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राष्‍ट्रीय उद्यमशीलता और लघु कारोबार विकास संस्‍थान

अधिकतम रोजगार के लिए कौशलों की पहचान

बाजार की जरूरतों के आधार पर कौशलों की पहचान की गई है, ताकि ज्‍यादा से ज्‍यादा लोगों को रोजगार मिल सके। संस्‍थान को आशा है कि भागीदारों में कम से कम 25 प्रतिशत को इसी वित्‍त वर्ष के अंदर रोजगार मिल जाएगा। जिन कौशलों की पहचान की गई है, वे हैं- होटलों में कमरों का रख-रखाव और अतिथियों का सत्‍कार, खुदरा व्‍यापार प्रबंधन, सूचना प्रौद्योगिकी और सूचना प्रौद्योगिकी से चलने वाली सेवाएं, हल्‍की इंजीनियरी, फैशन डिजाइन, कृत्रिम जवाहरात और शृंगार तथा सौंदर्य प्रसाधिका। इनमें से ज्‍यादा प्रशिक्षण कार्यक्रम ‘प्रशिक्षण संस्‍थानों को सहायता’ कार्यक्रम के तहत मंत्रालय द्वारा प्रायोजित किये जा रहे हैं। भाग लेने वालों को स्‍व-रोजगार के लिए प्रोत्‍साहित किया जाता है या उन्‍हें राजीव गांधी उद्यमी मित्र योजना के तहत सहायता दी जाती है। राजीव गांधी उद्यमी मित्र योजना को भी मंत्रालय चला रहा है। जिला प्रशासन, उद्योग और कारोबार एसोसिएशनों, बैंकों और नौकरी दिलाने वाली एजेंसियों को भी इन कार्यक्रमों के साथ जोड़ा जाता है।

विचारों के आदान-प्रदान के लिए राष्‍ट्रीय और अंतरराष्‍ट्रीय फोरम

एन आई ई एस बी यू डी राष्‍ट्रीय और अंतरराष्‍ट्रीय भागीदारों के लिए 1983 से प्रशिक्षण कार्यक्रम चला रहा है। इसके अलावा ये संस्‍थान अनुसंधान पाठयक्रम चलाता है और नये तथा सूक्ष्‍म, लघु और मझौले उद्योगों के क्षेत्र में वर्तमान और नये उद्यमियों का मार्गदर्शन भी करता है और उन्‍हें परामर्श सेवाएं भी उपलब्‍ध कराता है। एन आई ई एस बी यू डी श्रम और रोजगार, ग्रामीण विकास, सामाजिक न्‍याय और अधिकारिता जैसे मंत्रालयों के साथ मिलकर काम कर रहा है और उन्‍हें उनके उद्देश्‍यों की प्राप्ति में सहायता दे रहा है।

उद्यमशीलता को बढ़ावा

एन आई ई एस बी यू डी ने केन्‍द्र और राज्‍य सरकारों और उनकी एजेंसियों को उद्यमशीलता को बढ़ावा देने में सहायता की है। इस संस्‍थान ने एशिया और अफ्रीका के विभिन्‍न देशों को समर्थन और मार्गदर्शन भी प्रदान किया है।
एन आई ई एस बी यू डी ने हाल ही में उद्यमशीलता के महत्‍व को छात्रों और शिक्षकों में दर्शाने के लिए विभिन्‍न्‍इंजीनियरिंग कॉलेजों, प्रबंधन संस्‍थानों और अन्‍य संस्‍थानों में 100 से ज्‍यादा वर्कशॉप आयोजित कीं। हजारों छात्रों और सैकड़ों शिक्षकों ने यह महसूस किया कि देश की असली जरूरत और कर्मचारी पैदा करना नहीं है, बल्कि और उद्यमी पैदा करना है, जो अनेक लोगों को रोजगार दे सकेंगे।
2010-2011 तक इस संस्‍थान ने 75000 लोगों को प्रशिक्षण प्रदान किया है, जिनमें 2100, सवा सौ देशों के थे। ये संस्‍थान 2011-2012 में 25 देशों के 200 लोगों को प्रशिक्षित करने के लिए 8 अंतरराष्‍ट्रीय प्रशिक्षण कार्यक्रम आयोजित करेगा। संस्‍थान रोजगार का कौशल बढ़ाने के लिए 40000 हजार लोगों को प्रशिक्षण देगा और 10000 लोगों को स्‍व-रोजगार शुरू करने के लिए प्रेरित करने का प्रयास करेगा।
राशिद लतीफ़

क्रिकेट कैरियर

राशिद लतीफ़ ने अपने अंतर्राष्ट्रीय क्रिकेट कैरियर में कुल ३७ टेस्ट क्रिकेट और १६६ एक दिवसीय अंतरराष्ट्रीय मैच खेले है। जबकि १५६ प्रथम श्रेणी क्रिकेट और २४९ लिस्ट ए क्रिकेट मैच खेले है।

घरेलू क्रिकेट

राशिद लतीफ़ ने अपने घरेलू क्रिकेट में कुल १५६ प्रथम श्रेणी मैच खेले थे। जबकि इन्होंने २४९ इलाइट क्रिकेट मैच खेले थे। लतीफ़ ने प्रथम श्रेणी क्रिकेट में कुल १४९ मैचों में ५,०९४ रन बनाए थे जबकि इलाइट क्रिकेट में २४९ मैचों में ३,१०८ रन बनाए थे।

टेस्ट क्रिकेट कैरियर

पाकिस्तान के इस दिग्गज खिलाड़ी रशीद लतीफ़ ने अपने टेस्ट क्रिकेट के कैरियर की शुरुआत ६ अगस्त १९९२ को इंग्लैंड क्रिकेट टीम के खिलाफ की थी और अपना अंतिम टेस्ट मैच  ०३ सितम्बर २००३ को बांग्लादेश क्रिकेट टीम के खिलाफ खेला था। लतीफ़ ने अपने टेस्ट क्रिकेट कैरियर में कुल ३७ मैच खेले थे जिसमें इन्होंने १३,८१ रन बनाए थे और विकेटकीपिंग करते हुए ११९ कैच और ११ स्टम्प किये थे।

एक दिवसीय अंतर्राष्ट्रीय क्रिकेट कैरियर

रशीद लतीफ़ ने अपने एक दिवसीय अंतर्राष्ट्रीय क्रिकेट के कैरियर की शुरुआत २० अगस्त १९९२ को इंग्लैंड क्रिकेट टीम के खिलाफ की थी और अपना अंतिम वनडे क्रिकेट मैच १२ अक्टूबर २००३ को दक्षिण अफ्रीका क्रिकेट टीम के खिलाफ खेला था। लतीफ़ ने अपने वनडे क्रिकेट कैरियर में कुल १६६ मैच खेले थे जिसमें इन्होंने १७,०९ रन बनाए थे और विकेटकीपिंग करते हुए ११८२कैच और २८ स्टम्प किये थे। इन्होंने अपने वनडे क्रिकेट जीवन में कोई भी शतक नहीं लगा पाए थे जबकि इन्होंने ३ अर्धशतक लगाए थे।
सोनल मानसिंह

सोनल मानसिंह  भारत सरकार ने १९९२ में कला के क्षेत्र में पद्म भूषण से सम्मानित किया था। ये दिल्ली से हैं।
सोनल मानसिंह (जन्म ३० अप्रैल, १९४४) एक भारतीय शास्त्रीय नर्तक और गुरु भरतनाट्यम और ओडिसी नृत्य शैली हैं; जो अन्य भारतीय शास्त्रीय नृत्य शैली में भी कुशल है। 
सोनल मानसिंह का जन्म मुंबई में हुआ, तीन बच्चों में से तीन अरविंद और पूर्णिमा पाकवास, गुजरात के एक प्रसिद्ध सामाजिक कार्यकर्ता और २००४ में पद्म विभूषण विजेता थे। उनके दादा एक स्वतंत्रता सेनानी मंगल दास पाकवास थे, और भारत के पहले पांच गवर्नरों में से एक था।।
उन्होंने चार साल की उम्र में मणिपुरी नृत्य, नागपुर के एक शिक्षक से अपनी बड़ी बहन के साथ सीखना शुरू कर दिया, फिर सात साल की उम्र में उन्होंने पांडानल्लुर स्कूल के विभिन्न गुरूओं से भरतनाट्यम सीखना शुरू किया, बॉम्बे में कुमार जयकर सहित।
उन्होंने भारतीय विद्या भवन और बीए से संस्कृत में "प्रवीण" और "कोविद" डिग्री दी है। एलफिन्स्टन कॉलेज, बॉम्बे से जर्मन साहित्य में(ऑनर्स)डिग्री
हालांकि, १८ साल की उम्र में, अपने परिवार के विरोध के बावजूद, वह १८ साल की उम्र में, प्रोफेसर अमेरिकी कृष्ण राव और चंद्रभागा देवी से भरतनाट्यम जानने के लिए, मैलेपुर गौरी अम्मल और बाद में १९६५ में गुरु केलूचरण महापात्रा से ओडिसी सीखना शुरू किया।
युकी भांबरी

व्यक्तिगत और प्रारंभिक जीवन

उन्होंने छह साल की उम्र से टेनिस खेलना शुरू किया था। उनके पिता का नाम चंदर और मां का नाम इंदु है। वे अपने परिवार में सबसे छोटे हैं। अंकिता भांबरी और साना भांबरी उनकी बहने हैं और प्रेरणा भांबरी और प्रतीक भांबरी, उनके चचेरे भाई-बहन हैं। ये सभी पेशेवर टेनिस खिलाड़ी है। आदित्य सचदेवा उनके टेनिस कोच है।

जूनियर कैरियर

भांबरी फरवरी 2009 में दुनिया में संयुक्त रूप से नंबर 1 रैंकिंग पर पहुंचे थे  उन्होंने 2009 के जूनियर ऑस्ट्रेलियन ओपन फाइनल में यूनान के अलेक्सान्द्रोस गोर गौदास को हराकर लड़कों का सिंगल्स खिताब जीता। उन्होंने 2008 में भी सभी जूनियर ग्रैंड स्लैम टूर्नामेंट में हिस्सा लिया था

२००८

उन्होंने 15 वर्ष के उम्र से ही बहुत सारे फ्यूचर एवं चैलेंजर प्रतियोगिता में भाग लिया लेकिन १६ वर्ष की उम्र होने के बाद उन्होंने आईटीएफ जूनियर प्रतियोगिताओं पर ज्यादातर ध्यान केंद्रित किया है। एक डेविस कप मुकाबले के दौरान कार्रवाई में युकी भांबरी

२००९

ऑरेंज बाउल में अपनी जीत के बाद युकी को सोनी एरिक्सन ओपन के क्वालीफाइंग ड्रॉ में खेलने के लिया वाइल्ड कार्ड प्राप्त हुआ

२०१०

महिंद्रा हॉलिडेज एंड रिसोर्ट्स इंडिया क्लब महिंद्रा हॉलिडेज (MHRIL), एक लिज़ेर होस्पिटालिटी प्रदाता पांच साल की अवधि के लिए भांबरी का प्रायोजक होगा।

२०१२

२० मई 2012 को युकी भांबरी ने अपने कैरियर का पहला एटीपी चैलेंजर एकल खिताब, उज़्बेकिस्तान के आमिर वेंट्रुब को सीधे सेटों हराकर जीता। लंदन ओलंपिक 2012  में युकी भांबरी का लिएंडर पेस के साथ खेलने की संभावना थी लेकिन बाद में विष्णु वर्धन की मौका दिया गया

२०१३

२०१३ में युकी भाम्बरी ने ने चेन्नई ओपन से अपना साल प्रारंभ किया लेकिन पहले ही दौर में रोबिन हास से हारकर बाहर हो गए

२०१४

२०१४ में भाम्बरी ने ऑस्ट्रेलियाई ओपन के एकल एवं युगल मुकाबलों में हिस्सा लिया। लेकिन क्वालीफाइंग दौर के एकल मुकाबलों पोटिटो स्ट्रास से हारकर वो बहार हो गए

२०१५

साल की शरुआत में भांबरी का एटीपी रैंकिंग में 315 वां था। उन्होंने 2015 के ऑस्ट्रेलियन ओपन के मुख्य मुकाबलों के लिए क्वालीफाई किया लेकिन पहले ही दौर में ग्रेट ब्रिटेन के एंडी मरे से हार कर बाहर हो गए।

२०१६

2016 के एयरसेल चेन्नई ओपन में कोहनी की चोट के कारण युकी ने नाम वापस ले लिया। इसके बाद 2016 के ऑस्ट्रेलियन ओपन में हिस्सा लिया और छठी वरीयता प्राप्त थॉमस बर्डिच से पहले ही दौर सीधे सेट से हारकर बाहर हो गए थे।
मरूद्भिद

वे पौधे जो शुष्क स्थानों में उगते हैं, मरूद्भिद कहलाते हैं। ये पौधे जिन स्थानों पर उगते हैं, वहाँ पर प्राप्य जल या तो बहुत कम होता है या इस प्रकार का होता है कि पौधे उसे प्रयोग नहीं करते। नागफनी, यूफोर्बिया, एकासिया, कैजुराइना आदि कैक्टस वर्गीय शुष्क स्थानों एवं रेगिस्तानों में उगने वाले पौधे मरूद्भिदों के सुन्दर उदाहरण हैं। ये पौधे प्रायः आकार में छोटे एवं बहुवर्षीय होते हैं। कैक्टस की कुछ प्रजातियाँ तो ८० वर्षों तक जीवित रहती हैं। शुष्क स्थानों में पाये जाने वाले ये पौधे विपरीत परिस्थितियों से बचने के लिए अनुकूलित होते हैं। 
इनकी जड़े जल की खोज में अति विकसित एवं शाखान्वित हो जाती हैं। जड़ों पर मूलरोम एवं मूलटोप पाये जाते हैं जिससे इनकी जल-अवशोषण क्षमता अधिक होती है। तने शाखान्वित तथा छोटे होते हैं जिन पर रोम व क्यूटिकिल की परत रहती है जससे जल का क्षय कम से कम होता है। नागफनी, कोकोलोबा व सतावर के पौधों में तने मांसल या पत्ती के सदृश्य होकर जल का संचय करते हैं। वाष्पोत्सर्जन की दर को कम करने के लिए पत्तियाँ छोटी होती हैं या शल्कों में रूपान्तर हो जाती हैं, कुछ मरूद्भिद जैसे करोल में तो पत्तियाँ पूर्णरूप से अनुपस्थित होती हैं। मरूद्भिदों में आन्तरिक संवहन के लिए आवश्यक जाइलम एवं फ्लोएम ऊतक सुविकसित होते हैं। स्टोमेटा की संख्या कम होती है तथा ये रोमयुक्त और अन्दर की ओर धँसे होते हैं।
समयमात्रिका

समयमातृका क्षेमेंद्र द्वारा रचित हास्य प्रहसन का अत्युत्तम ग्रंथ है। इसका रचनाकाल १०५० ई है।
ऑल इंडिया महिला कांग्रेस

ऑल इंडिया महिला कांग्रेस (AIMC), जिसे महिला कांग्रेस भी कहा जाता है, ऑल इंडिया कांग्रेस समिति की महिला शाखा है। पूर्व सांसद सुष्मिता देव, AIMC की वर्तमान अध्यक्ष हैं। ऑल इंडिया महिला कांग्रेस को 1983 में एक अलग इकाई दी गई।
१३८१ ईसा पूर्व

१३८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ख़ोक़न्द

ख़ोक़न्द (उज़बेक: Қўқон, ताजिकी: Хӯқанд, फ़ारसी: خوقند, अंग्रेज़ी: Kokand) मध्य एशिया में पूर्वी उज़्बेकिस्तान के फ़रग़ना प्रान्त में स्थित एक शहर है। यह फ़रग़ना वादी के दक्षिण-पश्चिमी छोर पर क़ायम है। ख़ोक़न्द उबेकिस्तान की राजधानी ताशकंद से २२८ किमी दक्षिण-पूर्व में, अन्दीझ़ान शहर से ११५ किमी पश्चिम में और फ़रग़ना शहर से ८८ किमी पश्चिम में स्थित है। इसे कभी-कभी 'हवाओं का शहर' या 'जंगली सूअर का शहर' भी बुलाया जाता है। ख़ोक़न्द कुछ बहुत ही ऐतिहासिक और महत्वपूर्ण व्यापर मार्गों पर स्थित है। एक तो यहाँ से पहाड़ों से होता हुआ पश्चिमोत्तर में ताशकंद को जाता है और दूसरा पश्चिम में ख़ुजन्द की ओर। फ़रग़ना वादी में यातायात का यह एक मुख्य पड़ाव है। सन् १९९९ की जनगणना में इसकी आबादी १,९२,५०० अनुमानित की गई थी।